**REGLAMENT TRAIL D’ES CASTELL**

Aquest reglament explica les condicions i característiques del Trail d’es Castell 2025 i és d’obligat compliment per a tots els i les participants. La inscripció implica l’acceptació total d’aquest reglament.

* **INSCRIPCIONS**

Les inscripcions són limitades a 200 dorsals.

La inscripció dona dret a obsequi oficial, avituallament tant a la cursa com a l’arribada, dorsal personalitzat, sistema de cronometratge amb xip, llistes de classificació en línia, servei de guarda-roba i fotografies de la cursa (l’organització intentarà publicar una fotografia per participant a la pàgina web de la cursa).

La plaça no serà definitiva fins que el pagament no s’hagi fet efectiu i aparegui al llistat d’inscrits. Un cop efectuat el pagament no es farà cap mena de devolució.

Fins al dia 5 de setembre es permetrà canviar el nom de la persona participant. En cas de lesió o qualsevol altre motiu justificat, contacteu amb l’organització mitjançant el correu electrònic traildescastell@gmail.com

Les inscripcions es tancaran el dijous 18 de setembre a les 23:59 hores o fins que s’acabin els dorsals. En el cas que quedin places disponibles, es posaran a la venda durant el procés de recollida de dorsals. Els increments del cost de la inscripció es detallen a continuació.

* **TARIFES**

**Del 4 d’agost al 18 de setembre**

12€ amb assegurança pròpia (FEEC, FEDME, ITRA …..)

15€ amb assegurança contractada per l’organització

**Presencial (20 de setembre):**

20€ amb assegurança inclosa

* **CONDICIONS DE PARTICIPACIÓ**

L’edat mínima per participar a la cursa és de 14 anys (nascuts/des l’any 2011), amb una autorització signada pel pare, la mare o el tutor legal en el moment de recollir el dorsal.

Es demana que l’estat físic s’adeqüi a l’exigència de la prova.

Les persones inscrites a la cursa participen voluntàriament i sota la seva responsabilitat; per aquest motiu, s’eximeix de qualsevol responsabilitat civil l’organització, els patrocinadors i la resta de participants.

La persona participant, en el cas que no tingui assegurança esportiva contractada amb l’organització o amb alguna entitat federativa, eximirà de responsabilitat els organitzadors en cas d’accident, lesió o qualsevol altre imprevist.

* **FUNCIONAMENT DE LA PROVA**

La sortida es realitzarà amb un senyal acústic a l’hora indicada.

Cada participant disposa d’un dorsal que inclou el perfil de la prova i els telèfons d’emergència. Cal portar-lo visible durant tota la cursa.

**Lloc de sortida:** Castell de Begur 18;00h. El recorregut estarà marcat amb cintes i/o guix.

La cursa de disposarà d’un avituallament situat en un punt intermedi de la cursa i un a l’arribada.

L’hora màxima d’arribada seran les 20:30 hores. Qualsevol participant que arribi amb posterioritat a l’hora establerta quedarà exclòs de la classificació oficial.

No està permès córrer amb gos.

El mal temps no serà obstacle per a la celebració de la prova. Tot i això, l’organització es reserva el dret d’anul·lar o modificar el recorregut si ho creu convenient.

Si un o una participant abandona durant la prova, té l’obligació d’informar l’organització a l’avituallament més proper, en qualsevol dels punts de control o trucant al telèfon d’emergència.

La cursa transcorre per trams asfaltats, camins, corriols i pistes forestals. La circulació de vehicles no estarà tancada i, per tant, tindran preferència. Respecteu la natura i seguiu el recorregut.

No seguir les normes de trànsit, tenir actituds no esportives, no dur el material obligatori i/o llençar deixalles serà motiu de desqualificació immediata.

* **MATERIAL OBLIGATORI**

Telèfon mòbil amb la bateria carregada i sistema d’hidratació (mínim 250 ml).

Els avituallaments no disposen de gots; per tant, cadascú haurà de portar el seu.

El llistat de material obligatori es pot ampliar en cas que la previsió meteorològica es mostri adversa.

* **MATERIAL RECOMANAT I ALTRES RECOMANACIONS**

Tenir el track de la cursa descarregat al rellotge o al telèfon mòbil.

* **CATEGORIES I PREMIS**

Es premiaran els 3 primers classificats masculí i femení i el primer local masculí i femení.

* **RECOLLIDA DE DORSALS**

Dissabte, 20 de setembre de les 16:00 hores a les 19:00 hores.

Si el dorsal és recollit per una tercera persona, caldrà que presenti una autorització o una identificació de la persona participant.

S’haurà de presentar la targeta federativa o el document acreditatiu de l’assegurança en cas d’haver-la contractat. En cas de no tenir-la s’haurà d’abonar l’import.

* **PROTECCIÓ DE DADES I DRETS D’IMATGE**

D’acord amb la Llei Orgànica 03/2018, del 5 de desembre, de protecció de dades personals i garantia dels drets digitals:

En formalitzar la inscripció, s’accepta que les dades seran incorporades al fitxer de l’organització i podran ser publicades en els llistats d’inscrits i de resultats.

Tots els corredors i totes les corredores renuncien als seus drets d’imatge durant la cursa i autoritzen l’organització a utilitzar les imatges per motius d’interès propi o per a futures promocions de la cursa.